[pic] | AZ EURÓPAI KÖZÖSSÉGEK BIZOTTSÁGA |

Brüsszel, 2009.11.30.

COM(2009)651 végleges

Javaslat

A TANÁCS RENDELETE

egyes mezőgazdasági és ipari termékekre vonatkozó autonóm közösségi vámkontingensek megnyitásáról és kezeléséről

A JAVASLAT HÁTTERE

A javaslat okai és céljai

Autonóm közösségi vámkontingenseket olyan termékek esetében szükséges alkalmazni, amelyekből a Közösségben az adott kontingensidőszak folyamán nem fognak előállítani akkora mennyiséget, amekkorára az adott terméket felhasználó iparágnak szüksége lenne. Több tagállam kérése alapján a Bizottság az érintett kormányzati szakértőkkel közösen egyes mezőgazdasági és ipari termékek esetében megvizsgálta az autonóm vámkontingens megnyitásának a lehetőségét.

Háttér-információk

A Tanács 1996. december 20-án elfogadta az egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről szóló 2505/96/EK rendeletet. A rendelet elfogadására annak biztosítása érdekében került sor, hogy a szóban forgó termékek Közösségen belüli keresletét a lehető legkedvezőbb feltételekkel lehessen kielégíteni. Mivel a rendelet azóta számos alkalommal módosult, a Bizottság átláthatósági politikájából kiindulva indokolt hatályon kívül helyezni, és helyette új rendeletet elfogadni.

A közösségi vámkontingenseket a megfelelő mennyiségek vonatkozásában nulla vagy – a közös vámtarifa szerinti autonóm vámtételhez képest – csökkentett vámtétel meghatározása mellett indokolt megnyitni oly módon, hogy a kérdéses termékek piacán ne keletkezzék zavar. A gazdasági és vámkérdésekkel foglalkozó csoport ülésein tartott egyeztetések azt mutatták, hogy a tagállamok készek a rendeletjavaslatban megjelölt termékek vámkontingenseinek oly módon történő megnyitására, hogy ez a kérdéses termékek piacán ne okozzon zavart.

Hatályos rendelkezések a javaslat hatálya alá tartozó területen

A legutóbb az 563/2009/EK rendelettel (HL L 168., 2009.6.30., 1. o.) módosított 2505/96/EK rendelet (HL L 345., 1996.12.31. 1. o.).

Összhang az Unió egyéb szakpolitikáival és célkitűzéseivel

A javaslat összhangban van a mezőgazdaság-, a kereskedelem-, a vállalkozás- és a fejlesztéspolitikával, valamint a külkapcsolatokra vonatkozó politikával. A javaslat nem érinti hátrányosan különösen az EU-val kötött preferenciális kereskedelmi megállapodások előnyeit élvező országokat (például az általános preferenciarendszerben részt vevő országokat, az AKCS-országokat, a tagjelölt és a potenciálisan tagjelölt nyugat-balkáni országokat).

KONZULTÁCIÓ AZ ÉRDEKELTEKKEL, HATÁSVIZSGÁLAT

Konzultáció az érdekeltekkel

A konzultáció módja, a legfontosabb célterületek és a válaszadók köre

A konzultációban a gazdasági és vámkérdésekkel foglalkozó csoport vett részt, amely az egyes tagállamok vállalkozásait képviseli.

Az észrevételek és felhasználásuk rövid ismertetése

Az összes felsorolt vámkontingens a csoport keretében elért megállapodást tükrözi.

Szakértői vélemények összegyűjtése és felhasználása

Érintett tudományterületek/szakterületek

A gazdasági és vámkérdésekkel foglalkozó csoportban a tagállamokat képviselő szakértők.

Alkalmazott módszerek

Nyilvános konzultáció.

A konzultációba bevont főbb szervezetek/szakértők

Az egyes tagállamok által kijelölt szakértők.

A beérkezett és felhasznált vélemények összefoglalása

Nem merült fel, hogy a javaslat visszafordíthatatlan káros következményekkel járhat.

Megállapodás a gazdasági és vámkérdésekkel foglalkozó csoport keretében.

A szakértői vélemények nyilvánosságának biztosítása

A javaslat közzététele.

Hatásvizsgálat

Tárgytalan.

A javaslat nem szerepel a Bizottság 2010. évi jogalkotási és munkaprogramjában.

A JAVASLAT JOGI ELEMEI

A javaslat összefoglalása

Az egyes mezőgazdasági és ipari termékekre vonatkozó autonóm közösségi vámkontingensek megnyitásáról és kezeléséről elfogadandó tanácsi rendelet végrehajtása.

Jogalap

Az EK-Szerződés 26. cikke.

A szubszidiaritás elve

A javaslat a Közösség kizárólagos hatáskörébe tartozik, ezért a szubszidiaritás elve nem alkalmazható.

Az arányosság elve

A javaslat megfelel az arányosság elvének a következők miatt:

Ezek az intézkedések összhangban vannak a külkereskedelemben részt vevő gazdasági szereplőkre vonatkozó eljárások egyszerűsítésével kapcsolatos alapelvvel, valamint a Bizottságnak az autonóm vámtételek felfüggesztéséről és az autonóm vámkontingensekről szóló 1998. évi közleményével (HL C 128., 1998.4.25., 2. o.).

A jogi aktus típusának megválasztása

Javasolt aktus: rendelet.

Más jogi aktus nem felelne meg a következők miatt:

Az EK-Szerződés 26. cikke értelmében az autonóm vámkontingenseket a Bizottság javaslata alapján a Tanács hagyja jóvá, a jóváhagyáshoz minősített többség szükséges.

KÖLTSÉGVETÉSI VONZATOK

Vámbevétel-kiesés összesen –37 163 112 EUR összegben.

KIEGÉSZÍTő INFORMÁCIÓK

Javaslat

A TANÁCS RENDELETE

egyes mezőgazdasági és ipari termékekre vonatkozó autonóm közösségi vámkontingensek megnyitásáról és kezeléséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 26. cikkére,

tekintettel a Bizottság javaslatára,

mivel:

1. Egyes mezőgazdasági és ipari termékek Közösségen belüli előállítása nem képes kielégíteni a Közösségen belüli felhasználó ágazatok által támasztott keresletet. Emiatt e termékek Közösségen belüli kínálata jelentős mértékben a harmadik országokból származó behozataltól függ. A kérdéses termékek esetében a legkedvezőbb feltételek mellett haladéktalanul ki szükséges elégíteni a legsürgetőbb közösségi igényeket. Ezért – alkalmas mennyiségi korlátok keretei között – kedvezményes vámtételű közösségi vámkontingenseket indokolt megnyitni, figyelemmel ugyanakkor arra az elvárásra is, hogy e termékek piacán ne következzék be zavar, és az intézkedések a közösségi termelés kialakulását vagy fejlődését ne akadályozzák.

2. Ezekhez a kontingensekhez minden közösségi importőr számára egyenlő mértékű és folyamatos hozzáférést szükséges biztosítani, és az érintett termékek valamennyi tagállamba történő valamennyi behozatala esetében az adott kontingens kimerüléséig mindvégig biztosítani szükséges a kontingensekhez tartozó vámtételek alkalmazását.

3. A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendeletben[1] lefektetett vámkontingens-kezelési rendszer, amely a szabad forgalomba bocsátásra vonatkozó vámáru-nyilatkozatok elfogadásának időrendi sorrendjéből indul ki, egyenlő mértékű és folyamatos hozzáférést biztosít a vámkontingensekhez, és gondoskodik a vámtételek folyamatos alkalmazásáról. Ezért úgy indokolt rendelkezni, hogy az e rendelettel megnyitott vámkontingenseket a Bizottság és a tagállamok e rendszer szerint kezeljék.

4. A legtöbb kontingensmennyiség tonnában van kifejezve. Néhány olyan termék esetében, amelyekre vonatkozóan ez a rendelet vámkontingenst nyit meg, a kontingensmennyiség más mértékegységben van megadva. Azokban az esetekben, amikor ezekre a termékekre vonatkozóan a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet[2] I. mellékletében meghatározott Kombinált Nómenklatúra nem ad meg kiegészítő mértékegységet, bizonytalan helyzet alakulhat ki az alkalmazott mértékegységgel kapcsolatban. Az egyértelműség és a kontingensek jobb kezelése érdekében ezért indokolt az autonóm vámkontingensek igénybevételének feltételéül szabni, hogy a behozni kívánt termékek pontos mennyisége a szabad forgalomba bocsátásra vonatkozó vámáru-nyilatkozat 41. rovatában („Kiegészítő mértékegység”) az adott termékre e rendelet mellékletében meghatározott mértékegységek alkalmazásával be legyen vezetve.

5. Az egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről szóló, 1996. december 20-i 2505/96/EK tanácsi rendelet[3] számos alkalommal módosult. Az átláthatóság érdekében ezért ezt a rendeletet hatályon kívül kell helyezni, és helyette újat kell elfogadni.

6. Az e rendeletnek a Kombinált Nómenklatúra és a TARIC szerinti kódok változásai miatt szükségessé váló módosítása céljából meghozandó intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozatnak[4] megfelelően indokolt elfogadni.

7. Mivel a vámkontingenseknek 2010. január 1-jén kell hatályba lépniük, e rendeletnek ugyanezen időponttól fogva kell alkalmazandónak lennie, és haladéktalanul hatályba kell lépnie,

ELFOGADTA EZT A RENDELETET:

1. cikk

A Tanács a mellékletben felsorolt termékekre autonóm közösségi vámkontingenseket nyit; e vámkontingensek alkalmazásában a közös vámtarifa szerinti autonóm vámtételeket a mellékletben megjelölt időszakra, legfeljebb a mellékletben megjelölt mennyiségek erejéig fel kell függeszteni, és helyettük a mellékletben megjelölt vámtételeket kell alkalmazni.

2. cikk

Az 1. cikkben előírt vámkontingenseket a Bizottság kezeli a 2454/93/EGK rendelet 308a., 308b. és 308c. cikke szerint.

3. cikk

Ha az e rendeletben említett azon termékek valamelyikét illetően nyújtanak be szabad forgalomba bocsátásra vonatkozó vámáru-nyilatkozatot, amelyek esetében a kontingensmennyiség nem tömegben, tonna vagy kilogramm mértékegységben, sem pedig értékben van meghatározva, és az adott termékre a 2658/87/EGK tanácsi rendelet I. melléklete szerinti Kombinált Nómenklatúra nem ad meg kiegészítő mértékegységet, akkor a behozni kívánt termékek pontos mennyiségét a vámáru-nyilatkozat 41. rovatában („Kiegészítő mértékegység”) a kontingensmennyiség e rendelet melléklete szerinti mértékegységében is meg kell jelölni.

4. cikk

A Kombinált Nómenklatúra és a TARIC szerinti kódok változásai miatt szükségessé váló módosításokat és technikai kiigazításokat az 5. cikk (2) bekezdésében előírt eljárással kell elfogadni.

5. cikk

(1) A Bizottságot a 2913/92/EGK rendelet 248a. cikke alapján létrehozott Vámkódex Bizottság segíti.

(2) Erre a bekezdésre való hivatkozáskor az 1999/468/EK határozat 4. és 7. cikkét kell alkalmazni.

Az 1999/468/EK határozat 4. cikkének (3) bekezdése szerinti határidő három hónap.

6. cikk

A 2505/96/EK rendelet hatályát veszti.

7. cikk

Ez a rendelet Az Európai Unió Hivatalos Lapjában való kihirdetése napján lép hatályba.

Ezt a rendeletet 2010. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,

a Tanács részéről

az elnök

MELLÉKLET

Rendelési szám | KN-kód | TARIC | Árumegnevezés | Kontingensidőszak | Kontingens mennyiség | Kontingens vámtétele (%) |

09.2849 | ex 0710 80 69 | 10 | Auricularia polytricha fajtájú gomba, (nyersen, vagy gőzöléssel vagy forrázással főzve is), fagyasztva, készételek előállításához (1) (2) | 1.1.-12.31. | 700 tonna | 0 % |

09.2913 | ex 2401 10 35 ex 2401 10 70 ex 2401 10 95 ex 2401 10 95 ex 2401 10 95 ex 2401 20 35 ex 2401 20 70 ex 2401 20 95 ex 2401 20 95 ex 2401 20 95 | 91 10 11 21 91 91 10 11 21 91 | Természetes feldolgozatlan dohány, szabályos formára vágva is, legalább 450 Euro/100 kg nettó súly vámértékkel, a 2402 10 00 alszám alá tartozó áruk gyártásánál belső szivarburokként vagy szivarburkolóként történő felhasználásra (1) | 1.1-12.31. | 6 000 tonna | 0 % |

09.2841 | ex 2712 90 99 | 10 | 1-alkének keveréke, amely legalább 80 tömegszázalékban 20 és 22 szénatom-lánchosszúságú 1-alkéneket tartalmaz | 1.1.-12.31. | 10 000 tonna | 0 % |

09.2703 | ex 2825 30 00 | 10 | Vanádium-oxidok és -hidroxidok, kizárólag ötvözetek készítéséhez (1) | 1.1.-12.31. | 13 000 tonna | 0 % |

09.2806 | ex 2825 90 40 | 30 | Volfrám-trioxid, a kék volfrám-oxidot is ideértve | 1.1.-12.31. | 12 000 tonna | 0 % |

09.2611 | ex 2826 19 90 | 10 | Együttesen legfeljebb 0,25 mg/kg mennyiségű alumíniumot, magnéziumot és nátriumot tartalmazó kalcium-fluorid, por alakban | 1.1.-12.31. | 55 tonna | 0 % |

09.2837 | ex 2903 49 80 | 10 | Brómklór-metán | 1.1.-12.31. | 600 tonna | 0 % |

09.2933 | ex 2903 69 90 | 30 | 1,3-Diklór-benzol | 1.1.-12.31. | 2 600 tonna | 0 % |

09.2950 | ex 2905 59 98 | 10 | 2-Klóretanol, a 4002 99 90 alszám alá tartozó folyékony tioplasztok gyártásához (1) | 1.1.-12.31. | 15 000 tonna | 0 % |

09.2851 | ex 2907 12 00 | 10 | O-krezol, legalább 98,5 tömegszázalék tisztaságú | 1.1.-12.31. | 20 000 tonna | 0 % |

09.2767 | ex 2910 90 00 | 80 | Allil-glicidil-éter | 1.1.-12.31. | 2 500 tonna | 0 % |

09.2624 | 2912 42 00 | Etil-vanillin (3-etoxi-4-hidroxi-benzaldehid) | 1.1.-12.31. | 600 tonna | 0 % |

09.2972 | 2915 24 00 | Ecetsavanhidrid | 1.1.-12.31. | 20 000 tonna | 0 % |

09.2769 | ex 2917 13 90 | 10 | Dimetilszebacát | 1.1.-12.31. | 1 300 tonna | 0 % |

09.2634 | ex 2917 19 90 | 40 | Dodekándionsav, több mint 98,5 tömegszázalékos tisztaságú | 1.1.-12.31. | 4 600 tonna | 0 % |

09.2808 | ex 2918 22 00 | 10 | o-Acetil-szalicilsav | 1.1.-12.31. | 120 tonna | 0 % |

09.2975 | ex 2918 30 00 | 10 | Benzofenon-3,3’,4,4’-tetra-karboxil-dianhidrid | 1.1.-12.31. | 1 000 tonna | 0 % |

09.2632 | ex 2921 22 00 | 10 | Hexametilén-diamin | 1.1.-12.31. | 35 000 tonna | 0 % |

09.2602 | ex 2921 51 19 | 10 | o-Feniléndiamin | 1.1.-12.31. | 1 800 tonna | 0 % |

09.2977 | 2926 10 00 | Akrilnitril | 1.1.-12.31. | 30 000 tonna | 0 % |

09.2002 | ex 2928 00 90 | 30 | Fenilhidrazin | 1.1.-12.31. | 1 000 tonna | 0 % |

09.2917 | ex 2930 90 13 | 90 | Cisztin | 1.1.-12.31. | 600 tonna | 0 % |

09.2603 | ex 2930 90 99 | 79 | Bisz(3-trietoxiszililpropil) tetraszulfid | 1.1.-12.31. | 9 000 tonna | 0 % |

09.2810 | 2932 11 00 | Tetrahidrofurán | 1.1-12.31. | 20 000 tonna | 0 % |

09.2955 | ex 2932 19 00 | 60 | Flurtamon (ISO) | 1.1.-12.31. | 300 tonna | 0 % |

09.2812 | ex 2932 29 85 | 77 | Hexán-6-olid | 1.1.-12.31. | 4 000 tonna | 0 % |

09.2615 | ex 2934 99 90 | 70 | Ribonukleinsav | 1.1.-12.31. | 110 tonna | 0 % |

09.2945 | ex 2940 00 00 | 20 | D-xilóz | 1.1.-12.31. | 400 tonna | 0 % |

09.2908 | ex 3804 00 00 | 10 | Nátrium-lignoszulfonát | 1.1.-12.31. | 40 000 tonna | 0 % |

09.2889 | 3805 10 90 | Szulfátterpentin | 1.1.-12.31. | 20 000 tonna | 0 % |

09.2935 | ex 3806 10 00 | 10 | Friss oleogyantákból nyert fenyőgyanta és gyantasavak | 1.1.-12.31 | 280 000 tonna | 0 % |

09.2814 | ex 3815 90 90 | 76 | Titán-dioxidból és volfrám-trioxidból készült katalizátor | 1.1.-12.31. | 1 600 tonna | 0 % |

09.2829 | ex 3824 90 97 | 19 | Fenyőgyanta fából történő kivonásakor keletkező maradvány szilárd kivonata, mely alifás oldószerekben nem oldódik, és a következő jellemzőkkel rendelkezik: — legfeljebb 30 tömegszázalék gyantasav-tartalom, — legfeljebb 110-es savszám és — legalább 100°C-os olvadáspont | 1.1.-12.31. | 1 600 tonna | 0 % |

09.2914 | ex 3824 90 97 | 26 | Legalább 40 tömegszázalék száraz betain-kivonatot és legalább 5, de legfeljebb 30 tömegszázalék szerves vagy szervetlen sókat tartalmazó vizes oldat | 1.1.-12.31. | 5 000 tonna | 0 % |

09.2986 | ex 3824 90 97 | 76 | Tercier aminok keveréke, amely tartalmaz: — legalább 60 tömegszázalék dodecil-dimetilamint — legalább 20 tömegszázalék dimetil(tetradecil)amint — legalább 0,5 tömegszázalék hexadecil-dimetilamint, aminoxidok előállításához (1) | 1.1.-12.31. | 14 315 tonna | 0 % |

09.2907 | ex 3824 90 97 | 86 | Fitoszterinek keveréke, porított formában, amely: — legalább 75 tömegszázalék szterint, — legfeljebb 25 tömegszázalék sztanolt, tartalmaz, sztanol-/szterinészterek gyártásához (1) | 1.1.-12.31. | 2 500 tonna | 0 % |

09.2140 | ex 3824 90 97 | 98 | Tercier aminok keveréke, amely tartalmaz: — 2,0-4,0 tömegszázalék N,N-dimetil-1-oktánamint — legalább 94 tömegszázalék N,N-dimetil-1-dekánamint — legfeljebb 2 tömegszázalék N,N-dimetil-1-dodekánamint | 1.1.-12.31. | 4 500 tonna | 0 % |

09.2992 | ex 3902 30 00 | 93 | Legalább 60, de legfeljebb 68 tömegszázalék propilént és legalább 32, de legfeljebb 40 tömegszázalék butilént tartalmazó propilén-butilén-kopolimer, az ASTM D 3236 módszerrel mérve 190°C-on legfeljebb 3 000 mPa olvadási viszkozitással, a 4818 40 alszám alá tartozó termékek gyártásánál ragasztóként történő felhasználásra (1) | 1.1.-12.31. | 1 000 tonna | 0 % |

09.2947 | ex 3904 69 90 | 95 | Poli(vinilidén-flourid), por alakban, fémbevonó festékek vagy lakkok előállításához (1) | 1.1.-12.31. | 1 300 tonna | 0 % |

09.2604 | ex 3905 30 00 | 10 | Poli(vinil-alkohol), részben 5-(4-azido-2-szulfonbenzilidén)-3-(formilpropil)-rodanin nátriumsóval acetálva | 1.1.-12.31. | 100 tonna | 0 % |

09.2616 | ex 3910 00 00 | 30 | Polidimetilsziloxán, 2 800 (± 100) monomer egység polimerizációs fokkal | 1.1.-12.31. | 1 300 tonna | 0 % |

09.2816 | ex 3912 11 00 | 20 | Cellulóz-acetát pelyhek, cellulóz-acetát fonókábel gyártásához (1) | 1.1.-12.31. | 37 000 tonna | 0 % |

09.2807 | ex 3913 90 00 | 86 | Nem steril nátrium-hialuronát | 1.1.-12.31. | 110 000 g | 0 % |

09.2813 | ex 3920 91 00 | 94 | Háromrétegű, koextrudált poli(vinil-butirál) fólia, fokozatosan színezett szalag nélkül, lágyítóként legalább 29 tömegszázalék és legfeljebb 31 tömegszázalék 2,2’-etilén-dioxidietil-bisz(2-etil-hexanoát)-tartalommal | 1.1.-12.31. | 2 000 000 m² | 0 % |

09.2818 | ex 6902 90 00 | 10 | Tűzálló tégla — élhosszúsága több, mint 300 mm és — TiO2 tartalma legfeljebb 1 tömegszázalék és — Al2O3 tartalma legfeljebb 0,4 tömegszázalék és — térfogatváltozása 1 700° C-on kevesebb, mint 9 % | 1.1.-12.31. | 75 tonna | 0 % |

09.2815 | ex 6909 19 00 | 70 | Alátámasztó elem katalizátorokhoz és szűrőkhöz, elsősorban alumínium- és titánoxidokból készülő porózus kerámiából, legfeljebb 65 liter teljes űrtartalommal, keresztmetszete minden cm2-én legalább egy, egyik vagy mindkét végén nyitott pórussal | 1.1.-12.31. | 380 000 egység | 0 % |

09.2628 | ex 7019 52 00 | 10 | 120 g/m²(± 10 g/m²) súlyú, üvegszálas szövet műanyaggal bevont üvegrostból, rögzített kerettel ellátott, mozgatható szúnyoghálókban való felhasználásra | 1.1.-12.31. | 350 000 m² | 0 % |

09.2799 | ex 7202 49 90 | 10 | Legalább 1,5, de legfeljebb 4 tömegszázalék szenet és legfeljebb 70 tömegszázalék krómot tartalmazó ferrokróm | 1.1.-12.31. | 50 000 tonna | 0 % |

09.2629 | ex 7616 99 90 | 85 | Alumínium teleszkópos fogantyú bőröndök gyártásához (1) | 1.1.-12.31. | 240 000 egység | 0 % |

09.2763 | ex 8501 40 80 | 30 | Elektromos egyfázisú, váltóáramú (AC) kommutátoros motor 750 W-ot meghaladó kimenő teljesítménnyel, több, mint 1 600 W, de legfeljebb 2 700 W bemeneti teljesítménnyel, külső átmérője több, mint 120 mm (± 0,2 mm), de legfeljebb 135 mm (± 0,2 mm), névleges percenkénti fordulatszáma több, mint 30 000 rpm, de legfeljebb 50 000 rpm, levegőbeszívó ventilátorral felszerelve, porszívók gyártásához (1) | 1.1.-12.31. | 2 000 000 egység | 0 % |

09.2633 | ex 8504 40 81 | 30 | Elektromos adapter, legfeljebb 1 kVA teljesítményű, szőreltávolító készülék gyártásához (1) | 1.1.-12.31. | 4 500 000 egység | 0 % |

09.2620 | ex 8526 91 20 | 20 | Részegység GPS-rendszerű helyzetmeghatározó berendezéshez | 1.1.-12.31. | 3 000 000 egység | 0 % |

09.2003 | ex 8543 70 90 | 63 | Feszültségvezérelt frekvenciagenerátor, nyomtatott áramkörre rögzített aktív és passzív elemekből, legfeljebb 30 x 30 mm méretű házban | 1.1.-12.31. | 1 400 000 egység | 0 % |

09.2631 | ex 9001 90 00 | 80 | Nem szerelt üveglencsék, prizmák és ragasztott elemek, a 9005, 9013 és 9015 KN-kódok alá tartozó áruk gyártásához (1) | 1.1.-12.31. | 5 000 000 egység | 0 % |

(1) | A vámmentesség vagy vámkedvezmény a vonatkozó közösségi rendelkezésekben meghatározott feltételektől függ, melyeket ezen áruk használatának vámellenőrzése céljából fektettek le (lásd a 2454/93/EGK bizottsági rendelet [HL L 253., 1993.10.11., 1. o.] 291–300. cikkét). |

(2) | Az intézkedés azonban nem engedélyezett, ha a feldolgozást kiskereskedelmi vagy vendéglátó-ipari vállalkozás végzi. |

PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ

1. A JAVASLAT CÍME:

A Tanács rendelete egyes mezőgazdasági és ipari termékekre vonatkozó autonóm közösségi vámkontingensek megnyitásáról és kezeléséről

2. KÖLTSÉGVETÉSI TÉTELEK:

Alcím és jogcímcsoport: 12. alcím, 120. jogcímcsoport

A 2010. évben a költségvetésben szereplő összeg: € 14 079 700 000 EUR (2010. évi előzetes költségvetés-tervezet)

3. PÉNZÜGYI HATÁS

x( A javaslatnak nincs pénzügyi hatása a kiadásra, viszont van a bevételre. Ez a hatás a következő:

(millió EUR egy tizedesjegyig)

Költségvetési tétel | Bevétel[5] | 12 hónapos időszak, kezdődátum: éééé. hh. nn | [2010. év] |

120. jogcímcsoport | Saját forrásokra gyakorolt hatás | 2010. 01. 01 | –37,2 |

4. CSALÁS ELLENI INTÉZKEDÉSEK

A vámkontingensek kezeléséről szóló rendelkezések magukban foglalják a csalások és a szabálytalanságok megakadályozásához és az azokkal szembeni védekezéshez szükséges intézkedéseket is.

MELLÉKLET

Árumegnevezés | Kontingensmennyiség (db/tonna/gramm) | Becsült ár (EUR/db, tonna, gramm vagy m2) | Vámtétel (%) a közös vámtarifa szerint, 2010 | Vámtétel a vámkontingensben (%) | Várt bevételkiesés (EUR) |

09.2849 Gomba | 700 t | 751 EUR/t | 14,4 | 0 | 75 700 |

09.2913 Dohány | 6 000 t | 594 EUR/t | 11,2 | 0 | 399 168 |

09.2841 Keverék | 10 000 t | 600 EUR/t | 2,2 | 0 | 132 000 |

09.2703 Vanádium | 13 000 t | 2708 EUR/t | 5,5 | 0 | 1 936 220 |

09.2806 Volfrám | 12 000 t | 16 875 EUR/t | 4,6 | 0 | 9 315 000 |

09.2611 Kalcium | 55 t | 33 850 EUR/t | 5,3 | 0 | 98 673 |

09.2837 Metán | 600 t | 2557 EUR/t | 5,5 | 0 | 84 381 |

09.2933 Benzol | 2 600 t | 3 062 EUR/t | 5,5 | 0 | 437 866 |

09.2950 Etanol | 15 000 t | 733 EUR/t | 5,5 | 0 | 604 725 |

09.2851 Krezol | 20 000 t | 896 EUR/t | 2,1 | 0 | 376 320 |

09.2767 Éter | 2 500 t | 4 500 EUR/t | 5,5 | 0 | 618 750 |

09.2624 Vanillin | 600 t | 16 129 EUR/t | 5,5 | 0 | 532 257 |

09.2972 Anhidrid | 20 000 t | 800 EUR/t | 5,5 | 0 | 880 000 |

09.2769 Szebacát | 1 300 t | 2 600 EUR/t | 6 | 0 | 202 800 |

09.2634 Dodekándionsav | 4 600 t | 3 696 EUR/t | 6,3 | 0 | 1 071 101 |

09.2808 o-Acetil-szalicilsav | 120 t | 2 700 EUR/t | 6,5 | 0 | 21 060 |

09.2975 Benzofenon | 1 000 t | 11 134 EUR/t | 6,5 | 0 | 723 710 |

09.2632 Diamin | 35 000 t | 1304 EUR/t | 6,5 | 0 | 2 966 600 |

09.2602 Diamin | 1 800 t | 3 500 EUR/t | 6,5 | 0 | 409 500 |

09.2977 Akrilnitril | 30 000 t | 900 EUR/t | 6,5 | 0 | 1 755 000 |

09.2002 Hidrazin | 1 000 t | 3875 EUR/t | 6,5 | 0 | 251 875 |

09.2917 Cisztin | 600 t | 14 142 EUR/t | 6,5 | 0 | 551 538 |

09.2603 Szulfid | 9 000 t | 400 EUR/t | 6,5 | 0 | 234 000 |

09.2810 Furán | 20 000 t | 1538 EUR/t | 6,5 | 0 | 1 999 400 |

09.2955 Flurtamon | 300 t | 20 833 EUR/t | 6,5 | 0 | 406 244 |

09.2812 Olid | 4 000 t | 2040 EUR/t | 6,5 | 0 | 530 400 |

09.2615 Ribonukleinsav | 110 t | 150 000 EUR/t | 6,5 | 0 | 1 072 500 |

09.2945 Xilóz | 400 t | 2 100 EUR/t | 6,5 | 0 | 54 600 |

09.2908 Szulfonát | 40 000 t | 43 EUR/t | 5 | 0 | 86 000 |

09.2889 Terpentin | 20 000 t | 677 EUR/t | 3,2 | 0 | 433 280 |

09.2935 Fenyőgyanta | 280 000 t | 33 EUR/t | 5 | 0 | 462 000 |

09.2814 Katalizáltor | 1 600 t | 4 500 EUR/t | 6,5 | 0 | 468 000 |

09.2829 Kivonat | 1 600 t | 4 600 EUR/t | 6,5 | 0 | 478 400 |

09.2914 Oldat | 5 000 t | 350 EUR/t | 6,5 | 0 | 113 750 |

09.2986 Aminok | 14 315 t | 1470 EUR/t | 6,5 | 0 | 1 367 798 |

09.2907 Szterinek | 2 500 t | 13 500 EUR/t | 6,5 | 0 | 2 193 750 |

09.2140 Aminok | 4 500 t | 2222 EUR/t | 6,5 | 0 | 649 935 |

09.2992 Kopolimer | 1 000 t | 2075 EUR/t | 6,5 | 0 | 134 875 |

09.2947 Fluorid | 1 300 t | 9 000 EUR/t | 6,5 | 0 | 760 500 |

09.2604 Alkohol | 100 t | 16 666 EUR/t | 6,5 | 0 | 108 329 |

09.2616 Sziloxán | 1 300 t | 3253 EUR/t | 6,5 | 0 | 274 879 |

09.2816 Pelyhek | 37 000 t | 933 EUR/t | 6,5 | 0 | 2 243 865 |

09.2807 Hialuronát | 110 000 g | 173 081 EUR/kg | 6,5 | 0 | 1 237 529 |

09.2813 Fólia | 2 000 000 m² | 6 EUR/m² | 6,1 | 0 | 732 000 |

09.2818 Tégla | 75 t | 18 000 EUR/t | 2 | 0 | 27 000 |

09.2815 Alátámasztó elem | 380 000 db | 100 EUR/db | 5 | 0 | 1 900 000 |

09.2628 Szövet | 350 000 m² | 1 EUR/m² | 7 | 0 | 24 500 |

09.2799 Ferrokróm | 50 000 t | 1 611 EUR/t | 7 | 0 | 5 638 500 |

09.2629 Fogantyú | 240 000 db | 2,32 EUR/db | 6 | 0 | 33 408 |

09.2763 Motor | 2 000 000 db | 4,80 EUR/db | 2,7 | 0 | 259 200 |

09.2633 Adapter | 4 500 000 db | 1,02 EUR/db | 3,3 | 0 | 151 470 |

09.2620 GPS | 3 000 000 db | 10,36 EUR/db | 3,7 | 0 | 1 149 960 |

09.2003 Generátor | 1 400 000 db | 10 EUR/db | 3,7 | 0 | 518 000 |

09.2631 Lencsék | 5 000 000 db | 2,50 EUR/db | 2,9 | 0 | 362 500 |

Az egyéves kontingensidőszak során a teljes bevételkiesés:–(49 550 816 EUR – 12 387 704 EUR) = nettó –37 163 112 EUR.

[1] HL L 253., 1993.10.11., 1. o.

[2] HL L 256., 1987.9.7., 1. o.

[3] HL L 345., 1996.12.31., 1. o.

[4] HL L 184., 1999.7.17., 23. o.

[5] A hagyományos saját források (mezőgazdasági vámok, cukorlefölözések, vámok) tekintetében nettó összegeket, vagyis a beszedési költségek 25%-ának levonásával kapott bruttó összegeket kell megadni.